Laco Lučenič

Ladislav „Laco“ Lučenič (* 23. november 1952, Cífer, Česko-Slovensko) je slovenský spevák, skladateľ, hudobný producent a inštrumentalista. Do povedomia verejnosti sa dostal ako člen skupín Fermata, Prúdy, Modus, Slobodná Európa a Limit,ale aj prostredníctvom sólovej dráhy, hudobno-divadelným projektom v podaní skupiny Laco Lučenič & Satisfactory, či postom predsedu poroty v hudobnej televíznej šou Slovensko hľadá Superstar.SUDOR, Karol: Laco Lučenič: Zlé drogy, alkohol, aj zlý sex (rozhovor). In: Sme, 22. január 2007, [cit. 2017-11-25]. Dostupné online

Začiatky jeho hudobnej kariéry sú spojené s Pavlom Hammelom. Ako spevák a basový gitarista sa Lučenič podieľal na jeho albume Hráč (1974). Neskôr pôsobil ako basový gitarista a hudobný producent v skupinách Fermata, Modus a Limit. Bol dlhoročným spolupracovníkom Miroslava Žbirku, ktorému produkoval všetky albumy až do roku 1994. Taktiež je autorom hudby k detskému albumu Išla myška briežkom: Pesničky pre deti (1996).

Po rozchode s Miroslavom Žbirkom sa okrem produkovania albumov slovenským a českým skupinám venoval elektronickej hudbe a zvukovému experimentovaniu. Svoje skúsenosti zúročil na remixovom dvojalbume Proudy: Tribute to Prúdy (2000). Album obsahuje aj pieseň „Chladná (ako zmrzlinový pohár)“, ktorá je súčasťou soundtracku k českému filmu Samotári.

V roku 2004 založil skupinu Laco Lučenič & Satisfactory, s ktorou na jeseň v roku 2006 absolvoval celoslovenské turné, pričom záznam januárového koncertu v bratislavskom Divadle Astorka Korzo ’90 vydal na DVD pod názvom Live in Concert (2006) na vlastnej značke doubleL Records. Nateraz posledný Lučeničov štúdiový album nesie názov XLL (2007).

Od októbra 2004 každý pracovný deň moderuje v rádiu Rocková republika reláciu Rockový deň s Lacom Lučeničom.

V rokoch 2018 až 2022 bol členom slovenskej skupiny Slobodná Európa. Pôvodne sa ku kapele pripojil ako basgitarista, ale po odchode Vlada „Jerziho“ Jurču v roku 2020 prešiel na post gitaristu.

V súčasnosti sa venuje tvorbe hudobných relácii a producenstvu. 

 Diskografia 
 LP 
Pôvodné:
 Bodliak na plavkách (1985) 
 Zastávky na znamenie (1987)
 Svetlo (... a pocit bezpečia) (1995)
 XLL (2007)

Exportné:
 My Midnight Friend (1985) – ako skupina Limit
 Pilot from Nowhere (1988)

Remixové:
 Good Vibes: Remixes (1994) – ako Double L & Vinyl Culture
 Proudy: Tribute to Prúdy (2000)
 XLL remixes (2024)
 Remixes (2024)
 Nálady
 Hádanky tiel
 Možno áno

Detské:
 Išla myška briežkom: Pesničky pre deti (1996) – s Beátou Dubasovou a skupinou Kopytovci

Kompilačné:
 Komplet (2006)
Bodliak na plavkách - Zastávky na znamenie (2012)
Nemáme názov ani fotku (2025)

 EP 
 Chladná (ako zmrzlinový pohár) (Radio Edit) / Chladná (ako zmrzlinový pohár) (Album Version) (2000)*
 Hádanky tiel EP (2024)

 SP 
 Veľká rocková lúpež (1987)**
 Krídla (Single Edit) / Krídla (Video) (2008)
 Možno áno (2008)
 The Kursk Incident
 Take two
 Nálady
 Hádanky tiel

 DVD 
 Live in Concert (2006) – ako skupina Laco Lučenič & Satisfactory

(*) Zvyšnú časť EP tvorí dvojica skladieb od skupiny Tata Bojs
(**) Druhú stranu SP tvorí skladba od Roba Grigorova

 Referencie 

 Iné projekty 

 Externé odkazy 
 Laco Lučenič na Discogs.com 
 Laco Lučenič na Osobnosti.sk
 Laco Lučenič oficiálna stránka
 Laco Lučenič Spotify
 Laco Lučenič Youtube

Kategória:Slovenskí rockoví speváci
Kategória:Slovenskí popoví speváci
Kategória:Slovenskí rockoví basgitaristi
Kategória:Slovenskí popoví basgitaristi
Kategória:Slovenskí rockoví gitaristi
Kategória:Slovenskí popoví gitaristi
Kategória:Slovenskí rockoví klávesisti
Kategória:Slovenskí popoví klávesisti
Kategória:Slovenskí skladatelia modernej hudby
Kategória:Modus (hudobná skupina)
Kategória:Osobnosti z Cífera